O‘ZBEKISTON RESPUBLIKASI OLIY KENGAShINING HAMDA O‘ZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING RO‘ZNOMALARINI TA’SIS ETISh TO‘G‘RISIDA

O‘zbekiston Respublikasi Oliy Kengashi Raisining shu masalaga doir xatini muhokama etib, O‘zbekiston Respublikasi Oliy Kengashining Rayosati hamda O‘zbekiston Respublikasi Prezidenti huzuridagi Vazirlar Mahkamasi qaror qiladilar:
 1. O‘zbekiston Respublikasi Oliy Kengashining hamda O‘zbekiston Respublikasi Prezidenti huzuridagi Vazirlar Mahkamasining ro‘znomalari ta’sis etilib, “Xalq so‘zi”—“Narodnoye slovo” ro‘znomalari tugatilsin. Yangi ro‘znomalarning nomiga doir masala hal etilgunga qadar ular Oliy Kengash matbaa nashrining avvalgi nomi bilan chiqarib turilsin.
 Yangi ro‘znomalarni nashr etishning davriyligi haftasiga beshta son deb belgilansin va O‘zbekiston Respublikasi Oliy Kengashining hamda O‘zbekiston Respublikasi Prezidenti huzuridagi Vazirlar Mahkamasining asosan rasmiy materiallarini e’lon qilish uchun haftalik Ilovalar chiqarish ko‘zda tutilsin.
 2. O‘zbekiston Respublikasi Oliy Kengashi hamda O‘zbekiston Respublikasi Prezidenti huzuridagi Vazirlar Mahkamasi ro‘znomalari bosh muharririning vazifalarini ijro etuvchi qilib O‘zbekiston Respublikasi xalq deputati Rasul Rahmonovich Rahmonov tayinlansin.
 3. Yangi ro‘znomalar bosh muharririning vazifalarini ijro qiluvchi o‘rtoq R.R. Rahmonov, O‘zbekiston Respublikasi Oliy Kengashi Kotibiyatining Matbuot va axborot bo‘limi hamda O‘zbekiston Respublikasi Prezidenti huzuridagi Vazirlar Mahkamasining Madaniyat, ommaviy axborot vositalari va turizm bo‘limi Oliy Kengashning Oshkoralik masalalari qo‘mitasi bilan hamkorlikda ikki hafta muddat ichida yangi ro‘znomalarning tuzilishi, shtatlari, xarajatlari smetasi, tahrir hay’ati to‘g‘risidagi takliflarni, shuningdek Ustavlari loyihalarini O‘zbekiston Respublikasi Oliy Kengashining Rayosati hamda O‘zbekiston Respublikasi Prezidenti huzuridagi Vazirlar Mahkamasining tasdig‘iga kiritsin.
 4. O‘zbekiston Respublikasi Oliy Kengashi Raisining o‘rinbosari o‘rtoq B.I. Bugrov hamda O‘zbekiston Respublikasi Bosh Vazirining o‘rinbosari o‘rtoq E.S. Samandarov tugatilayotgan muharririyatlarning mol-mulkini muharririyatlarga o‘tkazish bo‘yicha komissiya tuzsinlar.
 5. O‘zbekiston Respublikasi Prezidenti huzuridagi Vazirlar Mahkamasi (o‘rtoq E.S. Samandarov) yangi ro‘znomalarning moddiy-texnika ta’minoti va xonalarini jihozlash, xodimlariga transport xizmati ko‘rsatish masalalarini hal etsin.
 6. Ushbu masala O‘zbekiston Respublikasi Oliy Kengashining navbatdagi sessiyasi muhokamasiga kiritilsin.